CELEX: 42018X1591
Language: mt
Date: 2018-10-26 00:00:00
Title: Ir-Regolament Nru 139 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi rigward l-approvazzjoni ta' karozzi tal-passiġġieri fir-rigward ta' Sistemi ta' Assistenza fl-Ibbrejkjar (BAS) [2018/1591]

26.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 269/1
               
            
         It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data tad-dħul fis-seħħ ta' dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343, disponibbli fuq:
         http://www.unece.org/trans/main/wp29/wp29wgs/wp29gen/wp29fdocstts.html
         Ir-Regolament Nru 139 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi rigward l-approvazzjoni ta' karozzi tal-passiġġieri fir-rigward ta' Sistemi ta' Assistenza fl-Ibbrejkjar (BAS) [2018/1591]
         Jinkorpora t-test validu kollu sa:
         Is-Suppliment 1 għall-verżjoni oriġinali tar-Regolament — Data tad-dħul fis-seħħ: 29 ta' Diċembru 2018
         WERREJ
         REGOLAMENT
         
                     1.
                  
                  Kamp ta' applikazzjoni
                  
               
                     2.
                  
                  Definizzjonijiet
                  
               
                     3.
                  
                  Applikazzjoni għall-approvazzjoni
                  
               
                     4.
                  
                  Approvazzjoni
                  
               
                     5.
                  
                  Rekwiżiti ġenerali
                  
               
                     6.
                  
                  Rekwiżiti funzjonali
                  
               
                     7.
                  
                  Rekwiżiti ġenerali tat-test
                  
               
                     8.
                  
                  Valutazzjoni tal-preżenza ta' BAS tal-kategorija “A”
                  
               
                     9.
                  
                  Valutazzjoni tal-preżenza ta' BAS tal-kategorija “B”
                  
               
                     10.
                  
                  Modifika tat-tip ta' vettura jew BAS u estensjoni tal-approvazzjoni
                  
               
                     11.
                  
                  Konformità tal-produzzjoni
                  
               
                     12.
                  
                  Penali għan-nuqqas ta' konformità tal-produzzjoni
                  
               
                     13.
                  
                  Produzzjoni mwaqqfa għalkollox
                  
               
                     14.
                  
                  Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
                  
               ANNESSI
         
                     1.
                  
                  Komunikazzjoni
                  
               
                     2.
                  
                  Arranġamenti tal-marki tal-approvazzjoni
                  
               
                     3.
                  
                  Metodu għad-determinazzjoni ta' FABS u aABS
                  
                  
               
                     4.
                  
                  Ipproċessar tad-data għall-BAS
                  
               1.   KAMP TA' APPLIKAZZJONI
         1.1.   Dan ir-Regolament japplika għall-approvazzjoni ta' vetturi tal-kategoriji M1 u N1 (1) fir-rigward tas-sistema ta' assistenza fl-ibbrejkjar tagħhom.
         1.2.   Dan ir-Regolament ma jkoprix:
         
                     1.2.1.
                  
                  
                     Vetturi b'veloċità skont id-disinn li ma taqbiżx 25 km/h;
                  
               
                     1.2.2.
                  
                  
                     Vetturi mgħammra għal sewwieqa invalidi.
                  
               2.   DEFINIZZJONIJIET
         Għall-finijiet ta' dan ir-Regolament,
         
                     2.1.
                  
                  
                     “Approvazzjoni ta' vettura” tfisser l-approvazzjoni ta' tip ta' vettura fir-rigward tas-sistema ta' assistenza fl-ibbrejkjar.
                  
               
                     2.2.
                  
                  
                     “Tip ta' vettura” tfisser kategorija ta' vetturi li ma jvarjawx f'aspetti essenzjali bħal:
                     
                                 2.2.1.
                              
                              
                                 L-isem kummerċjali jew il-marka tal-manifattur;
                              
                           
                                 2.2.2.
                              
                              
                                 Karatteristiki tal-vettura li jinfluwenzaw b'mod sinifikanti l-prestazzjoni tas-Sistema ta' Assistenza fl-Ibbrejkjar (eż. d-disinn tas-sistema tal-ibbrejkjar);
                              
                           
                                 2.2.3.
                              
                              
                                 Id-disinn tas-Sistema ta' Assistenza fl-Ibbrejkjar.
                              
                           
               
                     2.3.
                  
                  
                     “Massa massima” tfisser il-massa massima ddikjarata mill-manifattur tal-vettura li hija teknikament permissibbli (din il-massa tista' tkun ogħla mill-“massa massima permissibbli” stabbilita mill-amministrazzjoni nazzjonali).
                  
               
                     2.4.
                  
                  
                     “Id-distribuzzjoni tal-massa bejn il-fusien” tfisser id-distribuzzjoni tal-effett tal-gravità fuq il-massa tal-vettura u/jew il-kontenuti tagħha bejn il-fusien.
                  
               
                     2.5.
                  
                  
                     “Tagħbija fuq ir-rota/fus” tfisser ir-reazzjoni statika vertikali (forza) tas-superfiċje tat-triq fl-erja ta' kuntatt fuq ir-rota/roti tal-fus.
                  
               
                     2.6.
                  
                  
                     “Sistema ta' Assistenza fl-Ibbrejkjar (BAS)” tfisser funzjoni tas-sistema tal-ibbrejkjar li tifhem meta jkun hemm episodju ta' bbrejkjar ta' emerġenza minn karatteristika tad-domanda tas-sewwieq għall-ibbrejkjar u, f'dawn il-kundizzjonijiet:
                     
                                 (a)
                              
                              
                                 Tassisti lis-sewwieq biex jipproduċi r-rata massima ta' bbrejkjar li tista' tinkiseb; jew
                              
                           
                                 (b)
                              
                              
                                 Tkun biżżejjed biex tikkawża ċikli sħaħ tas-Sistema Antilokk tal-Ibbrejkjar.
                              
                           
                                 2.6.1.
                              
                              
                                 “Sistema ta' Assistenza fl-Ibbrejkjar tal-Kategorija A” tfisser sistema li tinduna b'kundizzjoni ta' bbrejkjar ta' emerġenza primarjament (2) abbażi tal-forza li s-sewwieq japplika fuq il-pedala tal-brejk;
                              
                           
                                 2.6.2.
                              
                              
                                 “Sistema ta' Assistenza fl-Ibbrejkjar tal-Kategorija B” tfisser sistema li tinduna b'kundizzjoni ta' bbrejkjar ta' emerġenza primarjament (2) abbażi tal-veloċità tal-pedala tal-brejk applikata mis-sewwieq;
                              
                           
               3.   APPLIKAZZJONI GĦALL-APPROVAZZJONI
         3.1.   L-applikazzjoni għall-approvazzjoni ta' tip ta' vettura fir-rigward tal-BAS għandha titressaq mill-manifattur tal-vettura jew mir-rappreżentant tiegħu li jkun akkreditat kif xieraq.
         3.2.   Din għandha tkun akkumpanjata mid-dokumenti msemmija hawn taħt fi tliet kopji u mid-dettalji li ġejjin:
         
                     3.2.1.
                  
                  
                     Deskrizzjoni tat-tip ta' vettura fir-rigward tal-oġġetti speċifikati fil-paragrafu 2.2 ta' hawn fuq. Għandhom jiġu speċifikati n-numri u/jew is-simboli li jidentifikaw it-tip ta' vettura u t-tip ta' magna;
                  
               
                     3.2.2.
                  
                  
                     Lista tal-komponenti, identifikati kif xieraq, li jikkostitwixxu s-sistema tal-BAS;
                  
               
                     3.2.3.
                  
                  
                     Dijagramma tas-sistema tal-BAS immuntata u indikazzjoni tal-pożizzjoni tal-komponenti tagħha fuq il-vettura;
                  
               
                     3.2.4.
                  
                  
                     Tpinġijiet dettaljati ta' kull komponent sabiex jinstab u jiġi identifikat faċilment.
                  
               3.3.   Għandha tintbagħat vettura, li tkun rappreżentattiva tat-tip ta' vettura li għandu jiġi approvat, lis-Servizz Tekniku li jkun se jwettaq it-testijiet tal-approvazzjoni.
         4.   APPROVAZZJONI
         4.1.   Jekk it-tip ta' vettura mressaq għall-approvazzjoni skont dan ir-Regolament ikun jissodisfa r-rekwiżiti tal-paragrafi 5 u 6 ta' hawn taħt, dak it-tip ta' vettura għandu jiġi approvat.
         4.2.   Għandu jiġi assenjat numru ta' approvazzjoni lil kull tip approvat, u l-ewwel żewġ ċifri għandhom jindikaw is-sensiela ta' emendi li jinkorporaw l-emendi tekniċi importanti l-aktar reċenti li saru fir-Regolament fi żmien il-ħruġ tal-approvazzjoni. L-istess Parti Kontraenti ma għandhiex tassenja l-istess numru lil tip ieħor ta' vettura fir-rigward tas-Sistema ta' Assistenza fl-Ibbrejkjar.
         4.3.   In-notifika ta' approvazzjoni jew tar-rifjut ta' approvazzjoni ta' tip ta' vettura skont dan ir-Regolament għandha tiġi kkomunikata lill-Partijiet Kontraenti għall-Ftehim li japplikaw dan ir-Regolament permezz ta' formola konformi mal-mudell fl-Anness 1 ta' dan ir-Regolament u ta' sommarju tal-informazzjoni inkluża fid-dokumenti msemmija fil-paragrafi 3.2.1 sa 3.2.4 ta' hawn fuq, it-tpinġijiet ipprovduti mill-applikant għall-approvazzjoni jkunu f'format mhux akbar minn A4 (210 × 297 mm), jew mitwija f'dak il-format u fuq skala xierqa.
         4.4.   Ma' kull vettura li tikkonforma ma' tip ta' vettura approvat skont dan ir-Regolament, b'mod li jolqot l-għajn u f'post faċilment aċċessibbli kif speċifikat fuq il-formola tal-approvazzjoni, għandha titwaħħal marka tal-approvazzjoni internazzjonali magħmula minn:
         
                     4.4.1.
                  
                  
                     Ċirku madwar l-ittra “E”, segwit min-numru li jiddistingwi l-pajjiż li jkun ħareġ l-approvazzjoni (3), u
                  
               
                     4.4.2.
                  
                  
                     In-numru ta' dan ir-Regolament, segwit mill-ittra “R”, sing u n-numru ta' approvazzjoni fuq il-lemin taċ-ċirku preskritt fil-paragrafu 4.4.1 ta' hawn fuq.
                  
               4.5.   Jekk il-vettura tkun konformi ma' tip ta' vettura approvat skont Regolament wieħed jew aktar anness/i mal-Ftehim, fil-pajjiż li jkun ħareġ l-approvazzjoni skont dan ir-Regolament, is-simbolu preskritt fil-paragrafu 4.4.1 ta' hawn fuq ma għandux għalfejn jiġi ripetut; f'każ bħal dan, in-numri tar-Regolament u tal-approvazzjoni u s-simboli addizzjonali tar-regolamenti kollha li skonthom tkun ingħatat l-approvazzjoni fil-pajjiż li jkun ta l-approvazzjoni skont dan ir-Regolament, għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 4.4.1 ta' hawn fuq.
         4.6.   Il-marka tal-approvazzjoni għandha tkun tista' tinqara b'mod ċar u ma tkunx tista' titħassar.
         4.7.   Il-marka tal-approvazzjoni għandha titqiegħed qrib ta' jew fuq il-pjanċa tad-data tal-vettura.
         4.8.   L-Anness 2 ta' dan ir-Regolament jagħti eżempji ta' arranġamenti ta' marki tal-approvazzjoni.
         5.   REKWIŻITI ĠENERALI
         5.1.   Il-vetturi għandhom ikunu mgħammra b'sistema ta' assistenza fl-ibbrejkjar li tissodisfa r-rekwiżiti funzjonali speċifikati fil-paragrafu 6 ta' dan ir-Regolament. Il-konformità ma' dawn ir-rekwiżiti għandha tintwera permezz tal-issodisfar tad-dispożizzjonijiet tal-paragrafi 8 jew 9 ta' dan ir-Regolament skont ir-rekwiżiti tal-ittestjar speċifikati fil-paragrafu 7 ta' dan ir-Regolament. Minbarra r-rekwiżiti ta' dan ir-Regolament, il-vetturi għandhom ikunu mgħammra wkoll b'ABS f'konformità mar-rekwiżiti tekniċi tar-Regolament tan-NU Nru 13-H.
         5.2.   Il-BAS għandha tkun iddisinjata, mibnija u mmuntata b'tali mod li tippermetti li f'użu normali, minkejja l-vibrazzjonijiet li għalihom taf tkun suġġetta, il-vettura tikkonforma mad-dispożizzjonijiet ta' dan ir-Regolament.
         5.3.   B'mod partikolari, il-BAS għandha tkun iddisinjata, mibnija u mmuntata b'tali mod li tkun kapaċi tirreżisti l-fenomeni ta' korrużjoni u ta' tiqdim li tiġi esposta għalihom.
         5.4.   L-effettività tal-BAS ma għandhiex tkun affettwata b'mod avvers minn kampijiet manjetiċi jew tal-elettriku. Dan għandu jintwera billi jiġu ssodisfati r-rekwiżiti tekniċi u billi jiġu rispettati d-dispożizzjonijiet tranżizzjonali tar-Regolament Nru 10, permezz tal-applikazzjoni:
         
                     (a)
                  
                  
                     Tas-sensiela ta' emendi 03 għal vetturi mingħajr sistema ta' akkoppjar biex tiġi ċċarġjata s-Sistema ta' Ħażna ta' Enerġija Elettrika Rikarikabbli (batteriji tat-trazzjoni);
                  
               
                     (b)
                  
                  
                     Tas-sensiela ta' emendi 04 għal vetturi b'sistema ta' akkoppjar biex tiġi ċċarġjata s-Sistema ta' Ħażna ta' Enerġija Elettrika Rikarikabbli (batteriji tat-trazzjoni).
                  
               5.5.   Il-valutazzjoni tal-aspetti tas-sikurezza tal-BAS għandha tiġi inkluża fil-valutazzjoni kumplessiva tas-sikurezza tas-sistema tal-ibbrejkjar, kif speċifikat fir-rekwiżiti tar-Regolament Nru 13-H assoċjati ma' sistemi kumplessi ta' kontroll elettroniku. Din titqies bħala ssodisfata mal-preżentazzjoni ta' ċertifikat skont ir-Regolament Nru 13-H li jkun jinkludi l-BAS li għandha tiġi approvata.
         5.6.   Dispożizzjonijiet għall-ispezzjoni teknika perjodika tas-sistemi elettroniċi ta' assistenza fl-ibbrejkjar
         5.6.1.   Matul spezzjoni teknika perjodika, għandu jkun possibbli li jiġi kkonfermat l-istatus operazzjonali korrett permezz ta' osservazzjoni viżwali tas-sinjali ta' twissija wara li tinxtegħel is-sistema.
         5.6.2.   Waqt l-approvazzjoni tat-tip, il-mezzi implimentati biex jipproteġu kontra modifikazzjonii sempliċi mhux awtorizzata tal-operat tas-sinjali ta' twissija għandhom jiġu deskritti fil-qosor b'mod kunfidenzjali. Alternattivament, dan ir-rekwiżit ta' protezzjoni jiġi ssodisfat meta jkun disponibbli mezz sekondarju biex ikun ikkontrollat l-istatus operazzjonali korrett.
         6.   REKWIŻITI FUNZJONALI
         6.1.   Karatteristiki ġenerali tal-prestazzjoni għal sistemi tal-BAS tal-kategorija “A”
         Meta kundizzjoni ta' emerġenza tkun ġiet rilevata minħabba forza relattivament għolja fuq il-pedala, il-forza addizzjonali fuq il-pedala li tintuża biex tikkawża ċiklu sħiħ tal-ABS għandha titnaqqas meta mqabbel mal-forza meħtieġa fuq il-pedala mingħajr it-tħaddim tas-sistema tal-BAS.
         Il-konformità ma' dan ir-rekwiżit hija ddimostrata jekk jiġu ssodisfati d-dispożizzjonijiet tal-paragrafi 8.1 sa 8.3 ta' dan ir-Regolament.
         6.2.   Karatteristiki ġenerali tal-prestazzjoni għal sistemi tal-BAS tal-Kategorija “B”
         Meta kundizzjoni ta' emerġenza tkun ġiet rilevata, tal-inqas minħabba applikazzjoni veloċi ħafna tal-pedala, is-sistema tal-BAS għandha tgħolli l-pressjoni biex tipproduċi r-rata massima ta' bbrejkjar li tista' tinkiseb jew biex tikkawża ċiklu sħiħ tal-ABS.
         Il-konformità ma' dan ir-rekwiżit hija ddimostrata jekk jiġu ssodisfati d-dispożizzjonijiet tal-paragrafi 9.1 sa 9.3 ta' dan ir-Regolament.
         7.   REKWIŻITI ĠENERALI TAT-TEST
         7.1.   Varjabbli
         Waqt li jitwettqu t-testijiet deskritti f'dan ir-Regolament, għandhom jitkejlu l-varjabbli li ġejjin:
         
                     7.1.1.
                  
                  
                     Forza fuq il-pedala tal-brejk, Fp;
                  
               
                     7.1.2.
                  
                  
                     Veloċità tal-vettura, vx;
                  
               
                     7.1.3.
                  
                  
                     Deċellerazzjoni tal-vettura, ax;
                  
               
                     7.1.4.
                  
                  
                     Temperatura tal-brejk, Td;
                  
               
                     7.1.5.
                  
                  
                     Pressjoni tal-brejk, P, fejn applikabbli;
                  
               
                     7.1.6.
                  
                  
                     Veloċità tal-pedala tal-brejk, vp, imkejla fiċ-ċentru tal-pjanċa tal-pedala jew f'pożizzjoni fuq il-mekkaniżmu tal-pedala fejn l-ispostament ikun proporzjonali għall-ispostament fiċ-ċentru tal-pjanċa tal-pedala, b'mod li jippermetti kalibrar sempliċi tal-kejl.
                  
               7.2.   Apparat għall-kejl
         7.2.1.   Il-varjabbli elenkati fil-paragrafu 7.1 ta' hawn fuq għandhom jitkejlu permezz ta' transducers xierqa. Il-preċiżjoni, il-meded operattivi, it-tekniki ta' filtrazzjoni, l-ipproċessar tad-data u rekwiżiti oħra huma deskritti fl-Istandard ISO 15037-1: 2006.
         7.2.2.   Il-preċiżjoni tal-kejl tal-forza fuq il-pedala u tat-temperatura tad-diska għandhom ikunu kif ġej:
         
                     Sistema b'medda varjabbli
                  
                  
                     Medda operattiva tipika tat-transducers
                  
                  
                     Għadd massimu rrakkomandat ta' żbalji ta' rekordjar
                  
               
                     Forza fuq il-pedala
                  
                  
                     Minn 0 sa 2 000  N
                  
                  
                     ± 10 N
                  
               
                     Temperatura tal-brejk
                  
                  
                     0 – 1 000  °C
                  
                  
                     ± 5 °C
                  
               
                     Pressjoni tal-brejk (*1)
                     
                  
                  
                     0 – 20 MPa (*1)
                     
                  
                  
                     ± 100 kPa (*1)
                     
                  
               7.2.3.   Id-dettalji dwar l-ipproċessar tad-data analoga u diġitali tal-proċeduri tat-test tal-BAS huma deskritti fl-Anness 4 ta' dan ir-Regolament. Biex tinkiseb id-data, hija meħtieġa rata ta' kampjunar ta' mill-inqas 500 Hz.
         7.2.4.   Jistgħu jkunu permessi metodi ta' kejl alternattivi għal dawk li jissemmew fil-paragrafu 7.2.3, dment li jiddimostraw livell ta' preċiżjoni mill-inqas ekwivalenti.
         7.3.   Kundizzjonijiet tat-test
         7.3.1.   Kundizzjoni għat-tagħbija tal-vettura tat-test: Il-vettura ma għandhiex tkun mgħobbija. Minbarra s-sewwieq, jista' jkun hemm persuna oħra fis-sit ta' quddiem li tkun responsabbli biex tirreġistra r-riżultati tat-testijiet.
         7.3.2.   It-testijiet tal-ibbrejkjar għandhom jitwettqu fuq superfiċje xotta li tippermetti aderenza tajba.
         7.4.   Metodu tat-test
         7.4.1.   It-testijiet kif deskritti fil-paragrafi 8 u 9 ta' din it-taqsima għandhom jitwettqu minn veloċità tat-test ta' 100 ± 2 km/h. Il-vettura għandha tinstaq f'linja dritta fil-veloċità tat-test.
         7.4.2.   It-temperatura medja tal-brejk ta' servizz fuq l-iżjed fus sħun tal-vettura, imkejla ġewwa l-firrodi tal-brejkijiet jew fuq il-mogħdija tal-ibbrejkjar tad-diska jew tat-tanbur, għandha tkun bejn 65 °C u 100 °C qabel kwalunkwe applikazzjoni tal-brejk.
         7.4.3.   Għat-testijiet, il-ħin ta' referenza, t0 huwa ddefinit bħala l-mument meta l-forza fuq il-pedala tal-brejk tilħaq 20 N.
         
            Nota: Għall-vetturi mgħammra b'sistema tal-ibbrejkjar megħjuna minn sors ta' enerġija, il-forza neċessarja applikata fuq il-pedala tiddependi fuq il-livell ta' enerġija li jeżisti fit-tagħmir ta' ħażna ta' enerġija. Għalhekk, għandu jiġi żgurat livell suffiċjenti ta' enerġija fil-bidu tat-test.
         8.   VALUTAZZJONI TAL-PREŻENZA TA' BAS TAL-KATEGORIJA “A”
         BAS tal-kategorija “A” għandha tissodisfa r-rekwiżiti tat-test inklużi fil-paragrafi 8.1 u 8.2.
         8.1.   Test 1: Test ta' referenza sabiex jiġu ddeterminati FABS u aABS.
         8.1.1.   Il-valuri ta' referenza FABS u aABS għandhom jiġu ddeterminati f'konformità mal-proċedura deskritta fl-Anness 3 ta' dan ir-Regolament.
         8.2.   Test 2: Għall-attivazzjoni tal-BAS
         8.2.1.   Ladarba tkun ġiet rilevata kundizzjoni ta' bbrejkjar ta' emerġenza, is-sistemi sensittivi għall-forza fuq il-pedala għandhom juru żieda sinifikanti fil-proporzjon ta':
         
                     (a)
                  
                  
                     Il-pressjoni tal-linji tal-brejkijiet u l-forza fuq il-pedala tal-brejk, fejn huwa permess mill-paragrafu 8.2.5; jew
                  
               
                     (b)
                  
                  
                     Deċellerazzjoni tal-vettura mqabbla mal-forza fuq il-pedala tal-brejk.
                  
               8.2.2.   Ir-rekwiżiti tal-prestazzjoni għal BAS tal-kategorija “A” jiġu ssodisfati jekk tkun tista' tiġi ddefinita karatteristika speċifika ta' applikazzjoni tal-brejk li turi tnaqqis ta' bejn 40 % u 80 % fil-forza meħtieġa fuq il-pedala tal-brejk għal (FABS – FT) meta mqabbla ma' (FABS extrapolated – FT).
         8.2.3.   FT u aT huma l-livell limitu ta' forza u limitu ta' deċellarazzjoni, kif muri fil-Figura 1. Il-valuri ta' FT u aT għandhom jiġu pprovduti lis-Servizz Tekniku fi żmien il-preżentazzjoni tal-applikazzjoni għall-approvazzjoni tat-tip. Il-valur ta' aT għandu jkun bejn 3,5 m/s2 u 5,0 m/s2.
         
            Figura 1a
         
         
            Il-karatteristika tal-forza fuq il-pedala meħtieġa sabiex tinkiseb id-deċellerazzjoni massima b'BAS tal-kategorija “A”
         
         Deċellerazzjoni, a
         FABS, extrapolated
         FABS, max
         FABS
         FABS, min
         Forza fuq il-pedala tal-brejk, F
         FT
         aT
         aABS
         Bejn 3,5 u 5,0 m/s2
         8.2.4.   Titpinġa linja dritta mill-oriġini u li tgħaddi mill-punt FT, aT (kif muri fil-Figura 1a). Il-valur tal-forza fuq il-pedala tal-brejk “F”, fil-punt ta' intersezzjoni bejn din il-linja u linja orizzontali ddefinita minn a = aABS, huwa ddefinit bħala FABS, extrapolated:
         
            
         8.2.5.   Bħala alternattiva, li tista' tintgħażel mill-manifattur, fil-każ ta' vetturi tal-kategorija N1, jew M1 idderivati minn dawk il-vetturi N1, b'massa grossa tal-vettura GVM > 2 500 kg, iċ-ċifri tal-forza fuq il-pedala għal FT, FABS,min, FABS,max u FABS,extrapolated jistgħu jiġu dderivati mill-karatteristika tar-reazzjoni tal-pressjoni tal-linja tal-brejk minflok mill-karatteristika tad-deċellerazzjoni tal-vettura. Dan għandu jitkejjel waqt li l-forza fuq il-pedala tal-brejk tkun qed tiżdied.
         8.2.5.1.   Il-pressjoni, li biha jibda ċ-ċiklar tal-ABS, għandha tiġi ddeterminata billi jsiru ħames testijiet minn 100 ± 2 km/h li fihom, il-pedala tal-brejk tiġi applikata sal-livell li jipproduċi t-tħaddim tal-ABS, u l-ħames pressjonijiet li fihom dan jokkorri kif stabbilit mir-reġistrazzjonijiet tal-pressjoni tar-rota ta' quddiem għandhom jiġu rreġistrati u l-valur medju miksub bħala PABS.
         8.2.5.2.   Il-livell limitu tal-pressjoni PT għandu jiġi ddikjarat mill-manifattur u għandu jikkorrispondi għal deċellerazzjoni fil-medda ta' 2,5 – 4,5 m/s2.
         8.2.5.3.   Il-Figura 1b għandha tinbena bil-mod stabbilit fil-paragrafu 8.2.4, iżda billi jintuża kejl tal-pressjoni tal-linja biex jiġu ddefiniti l-parametri stabbiliti fil-paragrafu 8.2.5 ta' dan ir-Regolament, fejn:
         
            
         
            Figura 1b
         
         
            Il-karatteristika tal-forza fuq il-pedala meħtieġa sabiex tinkiseb id-deċellerazzjoni massima b'BAS tal-kategorija “A”
         
         Livell limitu tat-tibdil fil-forza
         Pressjoni tal-linja, P
         FABS, extrapolated
         FABS, max
         FABS
         FABS, min
         Forza tal-pedala tal-brejk, F
         FT
         PT
         PABS
         8.3.   Evalwazzjoni tad-data
         
         Ikun hemm prova tal-preżenza ta' BAS tal-kategorija “A” jekk:
         FABS,min ≤ FABS ≤ FABS,max
         
         fejn:
         FABS,max – FT ≤ (FABS,extrapolated – FT) · 0,6
         U
         FABS,min – FT ≥ (FABS,extrapolated – FT) · 0,2
         9.   VALUTAZZJONI TAL-PREŻENZA TA' BAS TAL-KATEGORIJA “B”
         BAS tal-kategorija “B” għandha tissodisfa r-rekwiżiti tat-test inklużi fil-paragrafi 9.1 u 9.2 ta' din it-taqsima.
         9.1.   Test 1: Test ta' referenza sabiex jiġu ddeterminati FABS u aABS.
         
         9.1.1.   Il-valuri ta' referenza FABS u aABS għandhom jiġu ddeterminati f'konformità mal-proċedura deskritta fl-Anness 3 ta' dan ir-Regolament.
         9.2.   Test 2: Għall-attivazzjoni tal-BAS
         Il-vettura għandha tinstaq f'linja dritta bil-veloċità tat-test speċifikata fil-paragrafu 7.4 ta' dan ir-Regolament. Is-sewwieq għandu japplika l-pedala tal-brejk malajr skont il-Figura 2, bħallikieku waqt brejk ta' emerġenza, biex il-BAS tiġi attivata u l-ABS tkun fi stat ta' ċiklar komplet.
         Sabiex tiġi attivata l-BAS, il-pedala tal-brejk għandha tiġi applikata kif speċifikat mill-manifattur tal-vettura. Il-manifattur għandu jinnotifika lis-Servizz Tekniku bl-input meħtieġ għall-pedala tal-brejk fil-ħin li titressaq l-applikazzjoni għall-approvazzjoni tat-tip. Għandu jintwera għas-sodisfazzjon tas-Servizz Tekniku li l-BAS tiġi attivata fil-kundizzjonijiet speċifikati mill-manifattur f'konformità mal-paragrafu 16.1.1 jew 16.1.2 tal-Anness 1.
         Wara t = t0 + 0,8 s u sakemm il-vettura tkun naqqset il-veloċità tagħha għal 15 km/h, il-forza fuq il-pedala tal-brejk għandha tinżamm bejn FABS, upper u FABS, lower, fejn FABS, upper hija 0,7 FABS u FABS, lower hija 0,5 FABS.
         Ir-rekwiżiti jitqiesu li jkunu ġew issodisfati wkoll jekk, wara t = t0 + 0,8 s, il-forza fuq il-pedala taqa' taħt FABS, lower, dment li r-rekwiżit tal-paragrafu 9.3 jkun issodisfat.
         9.3.   Evalwazzjoni tad-data
         
         Il-preżenza tal-BAS tal-kategorija “B” tintwera jekk tinżamm deċellerazzjoni (aBAS) medja ta' mill-inqas 0,85 · aABS mill-ħin meta t = t0 + 0,8 s sal-ħin meta l-veloċità tal-vettura tkun tnaqqset għal 15 km/h.
         
            Figura 2
         
         
            Eżempju tat-test 2 ta' sistema ta' BAS tal-kategorija “B”
         
         Forza tal-pe-dala inizjali
         FABS, lower
         FABS, upper
         Forza tal-peda-la tal-brejk F
         t0
         Fażi ta’ applikazzjoni tal-pedala f'każ ta’ paniku
         Fażi ta’ evalwazzjoni BAS (li jintemm f’veloċità ta’ 15 km/h )
         t0 + 0,8 sekondi
         ħin
         Deċellerazzjoni
         aBAS
         aABS
         Deċellerazzjoni, ax
         Forza tal-pedala tal-brejk
         10.   MODIFIKA TAT-TIP TA' VETTURA JEW BAS U ESTENSJONI TAL-APPROVAZZJONI
         10.1.   Kull modifika għat-tip ta' vettura eżistenti għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta' vettura.
         L-Awtorità mbagħad għandha jew:
         
                     (a)
                  
                  
                     Tiddeċiedi, f'konsultazzjoni mal-manifattur, li għandha tinħareġ approvazzjoni tat-tip ġdida; jew
                  
               
                     (b)
                  
                  
                     Tapplika l-proċedura li tinsab fil-paragrafu 10.1.1 (Reviżjoni) u, jekk applikabbli, il-proċedura li tinsab fil-paragrafu 10.1.2 (Estensjoni).
                  
               10.1.1.   Reviżjoni
         Meta d-dettalji rreġistrati fid-dokumenti ta' informazzjoni jkunu nbidlu u l-Awtorità tal-Approvazzjoni tat-Tip tqis li l-modifiki li saru x'aktarx li ma jkollhomx effett avvers apprezzabbli u li fi kwalunkwe każ il-pedali xorta waħda jissodisfaw ir-rekwiżiti, il-modifika għandha tiġi ddeżinjata bħala “reviżjoni”.
         F'dan il-każ, l-Awtorità tal-Approvazzjoni tat-Tip għandha toħroġ il-paġni riveduti tad-dokumenti ta' informazzjoni kif meħtieġ, u timmarka kull paġna riveduta biex turi b'mod ċar in-natura tal-modifika u d-data tal-ħruġ mill-ġdid. Verżjoni konsolidata u aġġornata tad-dokumenti ta' informazzjoni, flimkien ma' deskrizzjoni dettaljata tal-modifika, għandha titqies li tissodisfa dan ir-rekwiżit.
         10.1.2.   Estensjoni
         Il-modifika għandha tiġi ddeżinjata bħala “estensjoni” jekk, minbarra l-bidla fid-dettalji rreġistrata fid-dokumenti ta' informazzjoni,
         
                     (a)
                  
                  
                     Ikunu meħtieġa aktar spezzjonijiet jew testijiet; jew
                  
               
                     (b)
                  
                  
                     Tkun inbidlet xi informazzjoni fid-dokument ta' komunikazzjoni (bl-eċċezzjoni ta' partijiet mehmuża miegħu); jew
                  
               
                     (c)
                  
                  
                     L-approvazzjoni għal sensiela ta' emendi aktar tard tintalab wara d-dħul fis-seħħ tiegħu.
                  
               10.2.   Il-konferma jew ir-rifjut tal-approvazzjoni, fejn tiġi speċifikata l-bidla, għandha tiġi kkomunikata lill-Partijiet Kontraenti għall-Ftehim li japplikaw dan ir-Regolament, skont il-proċedura speċifikata fil-paragrafu 4.3 ta' hawn fuq. Barra minn hekk, l-indiċi tad-dokumenti ta' informazzjoni u tar-rapporti tat-test, mehmuż mad-dokument ta' komunikazzjoni tal-Anness 1, għandu jiġi emendat kif meħtieġ biex jindika d-data tar-reviżjoni jew l-estensjoni l-aktar reċenti.
         10.3.   L-awtorità kompetenti li toħroġ l-estensjoni tal-approvazzjoni għandha tassenja numru tas-serje għal kull formola ta' komunikazzjoni mfassla għal estensjoni bħal din.
         11.   KONFORMITÀ TAL-PRODUZZJONI
         Il-proċeduri għall-konformità tal-produzzjoni għandhom jikkonformaw ma' dawk stabbiliti fil-Ftehim, l-Appendiċi 2 (E/ECE/324-E/ECE/TRANS/505/Rev. 2), bir-rekwiżiti li ġejjin:
         11.1.   Vettura approvata skont dan ir-Regolament għandha tkun immanifatturata b'tali mod li tikkonforma mat-tip approvat, billi tissodisfa r-rekwiżiti stipulati fil-paragrafi 5 u 6 ta' hawn fuq.
         11.2.   L-awtorità li tkun tat l-approvazzjoni tat-tip tista', fi kwalunkwe żmien, tivverifika l-metodi ta' kontroll tal-konformità applikati f'kull faċilità ta' produzzjoni. Il-frekwenza normali ta' dawn il-verifiki għandha tkun ta' darba kull sentejn.
         12.   PENALI GĦAN-NUQQAS TA' KONFORMITÀ TAL-PRODUZZJONI
         12.1.   L-approvazzjoni mogħtija fir-rigward ta' tip ta' vettura skont dan ir-Regolament tista' tiġi rtirata jekk ma jkunux rispettati r-rekwiżiti stabbiliti fil-paragrafu 11.1 ta' hawn fuq.
         12.2.   Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, hija għandha tavża minnufih lill-Partijiet Kontraenti l-oħra li japplikaw dan ir-Regolament permezz ta' kopja tal-formola ta' komunikazzjoni li tikkonforma mal-mudell fl-Anness 1 ta' dan ir-Regolament.
         13.   PRODUZZJONI MWAQQFA GĦALKOLLOX
         Jekk id-detentur tal-approvazzjoni jieqaf għalkollox milli jimmanifattura tip ta' vettura approvat skont dan ir-Regolament, huwa għandu jinforma b'dan lill-awtorità li tkun tat l-approvazzjoni. Malli tirċievi l-komunikazzjoni rilevanti, dik l-awtorità għandha tavża lill-Partijiet Kontraenti l-oħra għall-Ftehim li japplikaw dan ir-Regolament permezz ta' kopji ta' formola ta' komunikazzjoni li tikkonforma mal-mudell fl-Anness 1 ta' dan ir-Regolament.
         14.   ISMIJIET U INDIRIZZI TAS-SERVIZZI TEKNIĊI LI JWETTQU T-TESTIJIET TAL-APPROVAZZJONI, KIF UKOLL TAL-AWTORITAJIET TAL-APPROVAZZJONI TAT-TIP
         Il-Partijiet Kontraenti għall-Ftehim li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli għat-twettiq tat-testijiet tal-approvazzjoni, kif ukoll tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni, ir-rifjut, l-estensjoni jew l-irtirar tal-approvazzjoni maħruġa f'pajjiżi oħra.
         
            (1)  Il-kategoriji tal-vetturi M1 u N1 huma ddefiniti fir-Riżoluzzjoni Konsolidata dwar il-Kostruzzjoni tal-Vetturi (R.E.3.), id-dokument ECE/TRANS/WP.29/78/Rev.4, il-paragrafu 2 -www.unece.org/trans/main/wp29/wp29wgs/wp29gen/wp29resolutions.html
         
            (2)  Kif iddikjarat mill-manifattur tal-vettura.
         
            (3)  In-numri li jiddistingwu l-Partijiet Kontraenti għall-Ftehim tal-1958 huma riprodotti fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 4, Anness 3 - www.unece.org/trans/main/wp29/wp29wgs/wp29gen/wp29resolutions.html
         
            (*1)  Applikabbli kif speċifikat fil-paragrafu 8.2.5.
      
      
         
            ANNESS 1
            Test ta 'immaġni
            
               KOMUNIKAZZJONI
               (Format massimu: A4 (210 × 297 mm))
               (1)
               maħruġa minn: Isem l-amministrazzjoni
               rigward (2): Approvazzjoni mogħtija
               Approvazzjoni estiża
               Approvazzjoni rifjutata
               Approvazzjoni rtirata
               Produzzjoni mwaqqfa għalkollox
               ta’ tip ta’ vettura fir-rigward tal-BAS, skont ir-Regolament Nru 139
               Nru tal-Approvazzjoni Nru tal-Estensjoni.
               1. L-isem kummerċjali jew il-marka tal-vettura
               2. Tip ta’ vettura
               3. L-isem u l-indirizz tal-manifattur
               4. Jekk applikabbli, l-isem u l-indirizz tar-rappreżentant tal-manifattur
               5. Massa tal-vettura
               5.1. Massa massima tal-vettura
               5.2. Massa minima tal-vettura
               6. Distribuzzjoni tal-massa fuq kull fus (valur massimu)
               8. Tip ta’ magna
               9. Għadd u proporzjonijiet tal-gerijiet
               10. Proporzjon(ijiet) tat-trażmissjoni finali
               11. Jekk applikabbli, il-massa massima tal-karru li jista’ jiġi akkoppjat
               11.1. Karru mingħajr brejkijiet
               12. Qies tat-tajer
               13. Veloċità massima skont id-disinn
               14. Deskrizzjoni qasira tal-apparat tal-ibbrejkjar
               15. Massa tal-vettura meta ttestjata:
               Tagħbija
               (kg)
               Fus Nru 1
               Fus Nru 2
               Total
               (1) Numru distintiv tal-pajjiż li ta, estenda, ċaħad jew irtira l-approvazzjoni (ara d-dispożizzjonijiet tal-approvazzjoni fir-Regolament).
               (2) Ingassa dak li ma japplikax.
            
            Test ta 'immaġni
            
               16.1. Kategorija tas-Sistema ta’ Assistenza fl-Ibbrejkjar A/B (2)
               16.1.1. Għas-sistemi tal-kategorija A, iddefinixxi l-livell limitu ta’ forza li biha jiżdied il-proporzjon bejn il-forza fuq il-pedala u l-pressjoni tal-brejk (2);
               16.1.2. Għas-sistemi tal-kategorija B, iddefinixxi l-veloċità tal-pedala tal-brejk li trid tinkiseb sabiex tiġi attivata s-Sistema ta’ Assistenza fl-Ibbrejkjar (eż. veloċità tal-għafsa tal-pedala (mm/s) waqt intervall ta’ ħin partikolari) (2);
               17. (Riżervat)
               18. Il-vettura hija mgħammra bl-ABS f’konformità mar-rekwiżiti tekniċi tar-Regolament Nru 13-H Iva/Le (2)
               19. Il-vettura tressqet għall-approvazzjoni fi:
               20. Is-Servizz Tekniku responsabbli għat-twettiq tal-approvazzjoni
               21. Data tar-rapport maħruġ minn dak is-Servizz
               22. Numru tar-rapport maħruġ minn dak is-Servizz
               23. Approvazzjoni mogħtija/irrifjutata/estiża/irtirata (2)
               24. Il-pożizzjoni tal-marka tal-approvazzjoni fuq il-vettura
               25. Post
               26. Data
               27. Firma
               28. Is-sommarju msemmi fil-paragrafu 4.3 ta’ dan ir-Regolament huwa mehmuż ma’ din il-komunikazzjoni
            
         
      
      
         
            ANNESS 2
            
               ARRANĠAMENTI TAL-MARKI TAL-APPROVAZZJONI
            
            MUDELL A
            (Ara l-paragrafu 4.4 ta' dan ir-Regolament)
            
               
            Il-marka tal-approvazzjoni ta' hawn fuq li tiwaħħal ma' vettura turi li t-tip ta' vettura kkonċernat ġie approvat fil-Belġju (E 6) fir-rigward tas-Sistema ta' Assistenza fl-Ibbrejkjar, skont ir-Regolament Nru 139. L-ewwel żewġ ċifri tan-numru ta' approvazzjoni jindikaw li l-approvazzjoni ngħatat f'konformità mar-rekwiżiti tar-Regolament Nru 139 fil-forma oriġinali tiegħu.
            MUDELL B
            (Ara l-paragrafu 4.5 ta' dan ir-Regolament)
            
               
            Il-marka tal-approvazzjoni ta' hawn fuq li titwaħħal ma' vettura turi li t-tip ta' vettura kkonċernat ġie approvat fil-Belġju (E 6) skont ir-Regolament Nru 139 u r-Regolament Nru 24 (1). (Fil-każ tal-aħħar Regolament imsemmi, il-koeffiċjent ta' assorbiment ikkoreġut huwa ta' 1,30 m-1). In-numri ta' approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament Nru 139 kien fil-forma oriġinali tiegħu u r-Regolament Nru 24 kien jinkludi s-sensiela ta' emendi 02.
            
               (1)  Dan in-numru qed jingħata sempliċiment bħala eżempju.
         
      
      
         
            ANNESS 3
            
               METODU GĦAD-DETERMINAZZJONI TA' FABS U aABS
               
            
            1.1.   Il-forza fuq il-pedala tal-brejk FABS hija l-forza minima fuq il-pedala li trid tiġi applikata għal vettura partikolari sabiex tinkiseb deċellerazzjoni massima li tindika li l-ABS tkun tinsab f'ċiklar komplet. aABS hija d-deċellarazzjoni għal vettura partikolari matul id-deċellerazzjoni tal-ABS, kif iddefinit fil-paragrafu 1.8.
            1.2.   Il-pedala tal-brejk għandha tiġi applikata bil-mod (mingħajr ma jiġi attivat il-BAS fil-każ ta' sistemi tal-kategorija B) biex tipprovdi żieda kostanti fid-deċellerazzjoni sakemm l-ABS tiċċikla kompletament (il-figura).
            1.3.   Id-deċellerazzjoni kompleta trid tinkiseb f'intervall ta' ħin ta' 2,0 ± 0,5 s. Il-kurva tad-deċellerazzjoni, irreġistrata bi tqabbil mal-ħin, trid tkun fi ħdan kuritur ta' ± 0,5 s madwar il-linja ċentrali tal-kuritur tal-kurva tad-deċellerazzjoni. L-eżempju fil-figura għandu l-oriġini tiegħu fil-ħin t0 fejn jaqsam il-linja aABS wara 2 sekondi. Ladarba tinkiseb deċellerazzjoni kompleta, għandha tintuża wkoll il-pedala tal-brejk sabiex l-ABS tkompli tiċċikla kompletament. Il-ħin tal-attivazzjoni kompleta tas-sistema tal-ABS huwa ddefinit bħala l-ħin meta tinkiseb il-forza fuq il-pedala FABS. Il-kejl għandu jkun fi ħdan il-kuritur għall-varjazzjoni taż-żieda fid-deċellerazzjoni (ara l-figura hawn taħt).
            
               Kuritur ta' deċellerazzjoni għad-determinazzjoni ta' FABS u aABS
               
            
            Kuritur għall-varjazzjoni ta’ żieda fid-deċellerazzjoni
            deċellerazzjoni a
            aABS
            ħin[ijiet]
            Intervall ta’ ħin
            2 ± 0,5 s
            1s
            t0
            Kuritur ta’ ċiklaġġ komplet tal-ABS
            1.4.   Għandhom jitwettqu ħames testijiet li jissodisfaw ir-rekwiżiti tal-paragrafu 1.3. Għal kwalunkwe wieħed minn dawn it-testijiet validi, id-deċellerazzjoni tal-vettura għandha tiġi rreġistrata bħala funzjoni tal-forza fuq il-pedala tal-brejk rreġistrata. Għall-kalkoli deskritti fil-paragrafi li ġejjin, għandha titqies biss data rreġistrata f'veloċitajiet akbar minn 15 km/h.
            1.5.   Biex jiġu ddeterminati aABS u FABS, għandu jiġi applikat filtru “low pass” ta' 2 Hz għad-deċellerazzjoni tal-vettura kif ukoll għall-forza fuq il-pedala.
            1.6.   Il-medja tal-ħames kurvi individwali “deċellerazzjoni mqabbla mal-forza fuq il-pedala tal-brejk” tittieħed billi tiġi kkalkulata d-deċellerazzjoni medja tal-ħames kurvi “deċellerazzjoni vs il-forza fuq il-pedala tal-brejk” f'inkrementi ta' forza fuq il-pedala ta' 1 N. Ir-riżultat huwa l-kurva tad-deċellerazzjoni medja vs il-forza fuq il-pedala tal-brejk, li f'dan l-anness tissejjaħ il-“kurva maF”.
            1.7.   Il-valur massimu għad-deċellerazzjoni tal-vettura huwa ddeterminat mill-“kurva maF” u jissejjaħ “amax”.
            1.8.   Tittieħed il-medja tal-valuri kollha tal-“kurva maF” li huma ogħla minn 90 % ta' dan il-valur tad-deċellerazzjoni “amax”. Dan il-valur ta' “a” huwa d-deċellerazzjoni “aABS” li tissemma f'dan ir-Regolament.
            1.9.   Il-forza minima fuq il-pedala (FABS) li hija biżżejjed biex tinkiseb id-deċellerazzjoni aABS hija ddefinita bħala l-valur ta' F korrispondenti għal a = aABS fil-kurva maF.
         
      
      
         
            ANNESS 4
            
               IPPROĊESSAR TAD-DATA GĦALL-BAS
            
            (ara l-paragrafu 7.2.3 ta' dan ir-Regolament)
            1.   IPPROĊESSAR TAD-DATA ANALOGA
            Il-wisa' tal-banda tas-sistema kollha kkombinata ta' transducers/reġistrazzjoni ma għandhiex tkun inqas minn 30 Hz.
            Sabiex jeżegwixxu l-filtrazzjoni neċessarja tas-sinjali, għandhom jintużaw filtri “low pass” b'ordni 4 jew ogħla. Il-wisa' tal-pass band (minn 0 Hz sal-frekwenza fo f'livell ta' – 3 dB) ma għandhiex tkun inqas minn 30 Hz. L-iżbalji tal-amplitudni għandhom ikunu inqas minn ± 0,5 % fil-medda tal-frekwenzi rilevanti minn 0 Hz sa 30 Hz. Is-sinjali analogi kollha għandhom jiġu pproċessati b'filtri li jkollhom karatteristiki tal-fażi simili biżżejjed biex jiġi żgurat li d-differenzi fl-ittardjar dovuti għall-filtrazzjoni jaqgħu fil-limiti tal-preċiżjoni meħtieġa għall-kejl tal-ħin.
            
               Nota: Waqt il-filtrazzjoni analoga ta' sinjali b'kontenut ta' frekwenza differenti, jistgħu jseħħu spostamenti tal-fażi. Għalhekk, huwa preferibbli metodu tal-ipproċessar tad-data, kif deskritt fil-paragrafu 2 ta' dan l-anness.
            2.   IPPROĊESSAR TAD-DATA DIĠITALI
            2.1.   Kunsiderazzjoni ġenerali
            It-tħejjija tas-sinjali analogi tinkludi kunsiderazzjoni tal-attenwazzjoni tal-amplitudni tal-filtru u tar-rata ta' kampjunar sabiex jiġu evitati żbalji marbuta mat-tfixkil tas-sinjali (aliasing errors), kif ukoll ta' ttardjar fil-fażi tal-filtru u ttardjar fil-ħin. Kunsiderazzjonijiet dwar il-kampjunar u dwar id-diġitalizzazzjoni jinkludu amplifikazzjoni ta' qabel il-kampjunar tas-sinjali biex jiġu minimizzati l-iżbalji fid-diġitalizzazzjoni; l-għadd ta' bits għal kull kampjun; l-għadd ta' kampjuni għal kull ċiklu; amplifikaturi “sample and hold”; u spazjar tal-kampjuni skont il-ħin. Kunsiderazzjonijiet għal filtrazzjoni diġitali addizzjonali mingħajr fażi jinkludu għażla ta' pass bands u stop bands u l-attenwazzjoni u l-ondulazzjoni permissibbli f'kull wieħed minnhom; kif ukoll korrezzjoni tal-ittardjar fil-fażi tal-filtru. Sabiex tinkiseb preċiżjoni globali relattiva ta' ± 0,5 % fl-akkwiżizzjoni tad-data, għandu jitqies kull wieħed minn dawn il-fatturi.
            2.2.   Żbalji marbuta mat-tfixkil tas-sinjali
            Sabiex jiġu evitati żbalji marbuta mat-tfixkil tas-sinjali li ma jistgħux jiġu kkoreġuti, is-sinjali analogi għandhom jiġu ffiltrati kif xieraq qabel il-kampjunar u d-diġitalizzazzjoni. L-ordni tal-filtri li jintużaw u l-pass band tagħhom għandhom jintagħżlu kemm skont il-grad ta' uniformità meħtieġ fil-medda tal-frekwenzi rilevanti, kif ukoll skont ir-rata ta' kampjunar.
            Il-karatteristiki minimi ta' filtrazzjoni u r-rata ta' kampjunar għandhom ikunu tali li:
            
                        (a)
                     
                     
                        Fi ħdan il-medda tal-frekwenzi rilevanti minn 0 Hz sa fmax = 30 Hz, l-attenwazzjoni hija inqas mir-riżoluzzjoni tas-sistema ta' akkwiżizzjoni tad-data; u
                     
                  
                        (b)
                     
                     
                        F'nofs ir-rata ta' kampjunar (jiġifieri l-frekwenza Nyquist jew il-frekwenza “folding”), il-kobor tal-komponenti kollha tal-frekwenza tas-sinjal u tal-istorbju jitnaqqsu għal inqas mir-riżoluzzjoni tas-sistema.
                     
                  Għal riżoluzzjoni ta' 0,05 %, l-attenwazzjoni tal-filtru għandha tkun inqas minn 0,05 % fil-medda tal-frekwenza bejn 0 u 30 Hz, u l-attenwazzjoni għandha tkun ogħla minn 99,95 % fil-frekwenzi kollha ogħla minn nofs il-frekwenza tal-kampjunar.
            
               Nota: Għal filtru Butterworth, l-attenwazzjoni tingħata permezz ta':
            
                u 
            fejn:
            
                         
                     
                     
                        n hija l-ordni tal-filtru;
                     
                  
                         
                     
                     
                        fmax hija l-medda tal-frekwenzi rilevanti (30 Hz);
                     
                  
                         
                     
                     
                        fo hija l-frekwenza tal-qtugħ tal-filtru;
                     
                  
                         
                     
                     
                        fN hija l-frekwenza Nyquist jew frekwenza “folding”.
                     
                  Għal filtru tar-raba' ordni
            
                         
                     
                     
                        għal A = 0,9995: fo = 2,37 · fmax
                        
                     
                  
                         
                     
                     
                        għal A = 0,0005: fS = 2 · (6,69 · fo), fejn fS hija l-frekwenza tal-kampjunar = 2 · fN.
                     
                  2.3.   Spostamenti tal-fażi tal-filtru u l-ittardjar fil-ħin għall-filtrazzjoni kontra t-tfixkil tas-sinjali
            Għandha tiġi evitata filtrazzjoni analoga eċċessiva, u l-filtri kollha għandu jkollhom karatteristiki tal-fażi simili biżżejjed biex jiġi żgurat li d-differenzi fl-ittardjar jaqgħu fi ħdan il-preċiżjoni meħtieġa għall-kejl tal-ħin. Spostamenti tal-fażi huma speċjalment sinifikanti meta l-varjabbli mkejla jiġu mmultiplikati flimkien biex jiffurmaw varjabbli ġodda, minħabba li meta l-amplitudnijiet jimmultiplikaw, l-ispostamenti tal-fażi u l-ittardjar fil-ħin assoċjat jiżdiedu. Spostamenti tal-fażi u ttardjar fil-ħin jitnaqqsu billi jiżdied fo. Meta jkunu magħrufa l-ekwazzjonijiet li jiddeskrivu l-filtri ta' qabel il-kampjunar, ikun prattiku li l-ispostamenti tal-fażi u l-ittardjar fil-ħin jitneħħew permezz ta' algoritmi sempliċi mwettqa fid-dominju tal-frekwenza.
            
               Nota: Fil-medda tal-frekwenzi li fihom il-karatteristiki tal-amplitudni tal-filtru jibqgħu uniformi, l-ispostament tal-fażi Φ ta' filtru Butterworth jista' jiġi approssimat permezz ta'
            
                         
                     
                     
                        Φ = 81 · (f/f0) gradi għat-tieni ordni
                     
                  
                         
                     
                     
                        Φ = 150 · (f/f0) gradi għar-raba' ordni
                     
                  
                         
                     
                     
                        Φ = 294 · (f/f0) gradi għat-tmien ordni
                     
                  L-ittardjar fil-ħin għall-ordnijiet kollha tal-filtri huwa: t = (Φ/360) · (1/f0)
            2.4.   Kampjunar tad-data u diġitalizzazzjoni
            F'livell ta' 30 Hz, l-amplitudni tas-sinjal tinbidel sa 18 % għal kull millisekonda. Biex l-iżbalji dinamiċi kkawżati minn inputs analogi li jinbidlu jiġu llimitati għal 0,1 %, il-ħin tal-kampjunar jew tad-diġitalizzazzjoni għandu jkun inqas minn 32 μs. Il-pari jew is-settijiet kollha ta' kampjuni tad-data li għandhom jitqabblu għandhom jittieħdu simultanjament jew fuq perjodu ta' żmien qasir biżżejjed.
            2.5.   Rekwiżiti tas-sistema
            Is-sistemi kollha tad-dejta għandu jkollhom reżoluzzjoni ta' 12 bits (± 0,05 fil-mija) jew aktar u akkuratezza ta' ± 0,1 fil-mija (2 lb). Filtri kontra t-tfixkil tas-sinjali għandhom ikunu tal-ordni 4 jew ogħla u l-firxa rilevanti tad-data fmax għandha tkun minn 0 Hz sa 30 Hz.
            Għall-filtri tar-raba' ordni, il-frekwenza tal-pass-band fo (minn 0 Hz sal-frekwenza fo) għandha tkun ogħla minn 2,37 · fmax jekk l-iżbalji tal-fażi jiġu aġġustati sussegwentement fl-ipproċessar tad-data diġitali, u għandha tkun ogħla minn 5 · fmax f'każijiet oħra. Għall-filtri tar-raba' ordni, il-frekwenza tal-kampjunar tad-data fs għandha tkun ogħla minn 13,4 · fo.